NaiveNeuron/SloPal huggingface dataset:
Sulík, Richard, predseda NR SR (2010-07-08):
Pokračujeme v rokovaní ustanovujúcej schôdze. Podľa programu nasleduje bod určenie počtu podpredsedov Národnej rady Slovenskej republiky (tlač 7). Čo máš? Joj, gong. (Smiech v sále. Zaznievanie gongu.) Zvonkohru sa naučím obsluhovať, dúfam, v krátkej dobe. Takže pokračujeme v rokovaní ustanovujúcej schôdze, bod programu: určenie počtu podpredsedov Národnej rady Slovenskej republiky. Návrh na určenie počtu podpredsedov Národnej rady ste dostali ako tlač 7. Navrhuje sa, aby Národná rada mala štyroch podpredsedov. Otváram rozpravu o tomto bode programu. Oukej, takže nemáme. Idete mi pomôcť, pán Číž? Poďte na pomoc. Poďte. Pýtam sa, či sa chce niekto prihlásiť do rozpravy ústne. Nikto. Uzatváram možnosť podania ďalších ústnych prihlášok do rozpravy k tomuto programu. Vyhlasujem rozpravu o tomto bode za skončenú. Pristúpme k hlasovaniu. Na schválenie uznesenia je potrebný súhlas nadpolovičnej väčšiny všetkých prítomných poslancov. No, Béla. Oukej. Páni, hlasujeme. (Reakcie z pléna.) No tak prvé hlasovanie máme za nami. (Hlasovanie. Prítomných 118 poslancov, za 116, nehlasovali 2.) Prečítať, prečítať. Konštatujem, že Národná rada Slovenskej republiky určila, že bude mať štyroch podpredsedov Národnej rady. Pristúpme k jedenástemu bodu programu, ktorým je voľba podpredsedov Národnej rady Slovenskej republiky (tlač 8). V predchádzajúcom bode sme hlasovaním určili, že Národná rada bude mať štyroch podpredsedov. V súvislosti s voľbou podpredsedov Národnej rady chcem uviesť, že strana SMER – sociálna demokracia navrhuje za podpredsedu Národnej rady Roberta Fica. Vzhľadom na to, že Robert Fico je predsedom vlády, jeho mandát sa až do podania demisie neuplatňuje. Z toho dôvodu sa voľba Roberta Fica za podpredsedu Národnej rady uskutoční na 2. schôdzi. Návrh na voľbu podpredsedov Národnej rady ste dostali ako tlač 8. Kandidáti na funkcie podpredsedov Národnej rady sú uvedení v abecednom poradí. Sú to Béla Bugár, Milan Hort a Pavol Hrušovský. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť podania ďalších ústnych prihlášok do rozpravy k tomuto bodu programu. Vyhlasujem rozpravu o tomto bode programu za skončenú. Skôr ako pristúpime k voľbe, chcem len pripomenúť, že podľa čl. 90 ods. 1 ústavy podpredsedu Národnej rady volí Národná rada tajným hlasovaním nadpolovičnou väčšinou všetkých poslancov, to je najmenej 76 hlasov. Prosím, aby sme pristúpili k tajnému hlasovaniu o kandidátoch na podpredsedov Národnej rady. Postupovať budeme podobne ako pri predchádzajúcich voľbách. Upozorňujem, že pri každom mene treba zaškrtnúť voľbu. Prosím overovateľov, aby sa ujali svojej funkcie a dohliadali na priebeh volieb, súčasne ich prosím, aby hlasovali ako prví. (Akt tajného hlasovania.)
Blanár, Juraj, podpredseda NR SR (2022-10-21):
Ďakujem, pán navrhovateľ. Udeľujem teraz slovo spravodajcovi z výboru pre obranu a bezpečnosť, pánovi poslancovi, pánovi poslancovi Mariánovi Saloňovi, aby predniesol spravodajskú informáciu. Nech sa páči.
Hort, Milan, podpredseda NR SR (2010-10-13):
Ďakujem pekne. Vyčerpali sme všetkých rečníkov, ktorí vystúpili v rozprave, preto vyhlasujem rozpravu za skončenú. Pýtam sa pani navrhovateľky, pani ministerky spravodlivosti, či chce využiť právo záverečného slova. Áno. Nech sa páči.
Pčolinský, Peter, podpredseda NR SR (2022-10-25):
Ďakujem pekne. Pán spravodajca.
Paška, Pavol, predseda NR SR (2013-10-15):
Ďakujem pekne, pán minister. Určená spravodajkyňa je pani poslankyňa Janíková.
Janckulík, Igor, poslanec NR SR (2017-05-11):
Pán predseda, dajte hlasovať o bode 3 poslankyne pani Zemanovej.
P. Paška, predseda NR SR: (2010-02-03):
(Hlasovanie.) 132 prítomných, 76 za, 26 proti, 29 sa zdržalo, 1 nehlasoval. Návrh sme postúpili do druhého čítania.
Kozelová, Monika, poslankyňa NR SR (2022-11-30):
Vážený pán predseda, v rozprave nevystúpil nikto. Pán predsedajúci, teraz dajte hlasovať o pozmeňujúcich a doplňujúcich návrhoch zo spoločnej správy spoločne o bodoch 1 až 5 zo spoločnej správy s odporúčaním gestorského výboru schváliť.
Federič, Igor, poslanec NR SR (2010-12-10):
Ďakujem pekne, pán predsedajúci. K návrhu zákona o miestnych daniach a miestnom poplatku za komunálne odpady a drobné stavebné odpady (tlač 99) v rozprave vystúpili štyria poslanci, z toho boli podané dva pozmeňujúce a doplňujúce návrhy. Keďže nebol podaný žiaden procedurálny návrh, budeme hlasovať o bodoch zo spoločnej správy. Nakoľko medzičasom pán poslanec Petrák stiahol svoj návrh vyňať body 1, 2, 4, 5, 6 na samostatné hlasovanie, budeme hlasovať tak, ako je uvedené v spoločnej správe. Čiže ideme hlasovať o bode č. 3 s návrhom gestorského výboru schváliť. Dajte, pán predsedajúci, prosím, hlasovať.
Bublavý, Dušan, poslanec NR SR (2018-02-13):
Vy, pán kolega Heger, vlastne nahovárate samosprávy, aby zvýšili dane. Vy aj vo svojej rozprave k tomu naozaj navádzate, aby samosprávy zvyšovali dane a tým sa vlastne zvýši úroveň rodín. Tak my im na jednej strane vezmeme, lebo chcete, aby boli bonusy a menšie podielové dane fyzických osôb, a na druhej strane, aby sa to vykompenzovalo, tak my máme navýšiť dane. No to je rozmýšľanie, je vidieť, že máte veľké skúsenosti so samosprávou, no Boh nás chráň od takých ľudí, keby riadili samosprávu!
Danko, Andrej, predseda NR SR (2016-04-18):
Ďakujem. Poprosím, nasleduje pán poslanec Gál Gábor?
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 137, za 48, zdržalo sa 82, 7 nehlasovali. Uvedené sme neschválili.
V. Veteška, podpredseda NR SR: (2004-12-10):
Dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Vladimírovi Horákovi. V. Horák, poslanec: Áno, pán predsedajúci, ďakujem za slovo. Vážené kolegyne, kolegovia, dovoľte aby som v zmysle zákona č. 350/1996 Z. z. o rokovacom poriadku vystúpil k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov a o zmene a doplnení niektorých zákonov (tlač 905), ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 rokovacieho poriadku, t. j. doručenie návrhu najmenej 15 dní pred schôdzou Národnej rady. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom a zaradil ho na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako je navrhované v predmetnom návrhu. Pán predsedajúci, otvorte, prosím, rozpravu.
Pellegrini, Peter, predseda NR SR (2024-01-10):
Pani poslankyňa Plaváková.
B. Bugár, podpredseda NR SR: (2002-11-07):
V. Tkáč, poslanec: Prosím členov výboru pre sociálne veci a bývanie, aby o 11.30 hodine spolu s pánom ministrom Kaníkom a pánom ministrom Gyurovszkým prišli na rokovanie výboru.
Jurinová, Erika, podpredsedníčka NR SR (2012-09-14):
Ďakujem pani ministerke. Dávam slovo spoločnému spravodajcovi z výboru pre zdravotníctvo poslancovi Vladimírovi Balážovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hrnko, Anton, poslanec NR SR (2016-10-27):
Ďakujem, pán predsedajúci. Dovolím si oznámiť členom výboru pre obranu a bezpečnosť, že výbor sa bude konať hneď po skončení doobedňajšieho hlasovania v režime vyhradené. Pán minister požiadal, keďže sa bude hovoriť o otvorenom spise, že výbor bude vyhradený, preto vás... (Reakcie z pléna.) O jednej, o jednej, hneď po skončení.
B. Bugár, podpredseda NR SR: (2002-06-25):
vládnom návrhu zákona o systéme environmentálne orientovaného riadenia a auditu. Vládny návrh zákona ste dostali pred prvým čítaním ako tlač 1479 a spoločnú správu výborov, schválenú gestorským výborom, máte v tlači 1479a. Vládny návrh zákona odôvodní minister životného prostredia László Miklós. Pán minister, nech sa páči, znovu máte slovo.
M. Hort, podpredseda NR SR: (2007-06-26):
Nech sa páči.
Laššáková, Jana, podpredsedníčka NR SR (2015-11-11):
Nech sa páči, pani poslankyňa Tomanová.
Paška, Pavol, predseda NR SR (2012-12-05):
Hlasujeme. (Hlasovanie.) 139 prítomných, 38 za, 78 proti, 23 sa zdržalo. Tento návrh sme neschválili.
Hlinka, Jozef, poslanec NR SR (2023-03-17):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor, výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 26. apríla 2023 a gestorský výbor do 28. apríla 2023. Pán predsedajúci, prosím, otvorte rozpravu k uvedenému návrhu zákona.
Paška, Pavol, predseda NR SR (2012-06-20):
Hlasujeme o bodoch 5 a 6 zo spoločnej správy. (Hlasovanie.) 141 prítomných, nik nebo za, 118 proti, 23 sa zdržalo. Tieto body sme neschválili.
Blanár, Juraj, podpredseda NR SR (2022-02-15):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Jurajovi Šeligovi, aby predniesol spravodajskú informáciu k tomuto návrhu v prvom čítaní. Nech sa páči.
Cigániková, Jana, poslankyňa NR SR (2016-04-20):
Ďakujem. Pani kolegyňa, v prvom rade by som chcela veľmi úprimne pochváliť vašu odvahu a silu, vďaka ktorej ste tu dnes medzi nami. Máte môj naozaj úprimný , úprimný obdiv. Je veľmi dobré, že tu s nami ste a že tu budete bojovať a hovoriť ústami tých, ktorí sú častokrát, častokrát na našu pomoc odkázaní. Vravíte, že v programovom vyhlásení vlády sa o ľuďoch ako vy, o ľuďoch so zdravotným hendikepom hovorí veľmi, veľmi málo. Ja vás chcem poprosiť, aby ste pri každej jednej norme, ktorú tu budeme upravovať, schvaľovať a prerokovávať, aby ste nám týchto ľudí, prosím, pripomínali. S mojím pochopením – a som si istá, že s pochopením väčšiny z nás – môžete rátať. A verím, že vďaka tomu, vďaka vám sa zdravotne postihnutí ľudia budú mať v tejto krajine naozaj lepšie. Priznávam sa osobne, že som sa považovala za chápavého a empatického človeka. Ale keď vás tu vidím a počúvam, zisťujem, že moja pozornosť a ohľaduplnosť na zdravotne postihnutých občanov sa zatiaľ dá zúžiť na to, že im nezaparkujem na parkovacom mieste a nie veľmi nadávam, koľko ich majú veľa hneď pri vchode, kým ja neviem zaparkovať. Som veľmi rada, že ste moju nedostatočnú všímavosť a možno aj bezohľadnosť, že ste mi ju pomáhali, pomohli uvedomiť si, a robte tak smelo v každej rozprave. Vraví sa, že reťaz je tak pevná, ako jej najslabší článok. Ja budem robiť všetko preto a rozhodovať tak, aby tá slovenská reťaz, slovenská spoločnosť bola čo najpevnejšia a jej najslabšie články, ľudia so zdravotnými problémami, mali možnosť stať sa čo najsilnejšími, aby sa mohli – a s radosťou aj chceli – vzdelávať, pracovať, žiť čo najkrajší život. Ešte raz, ďakujem vám, a to najmä za seba, že ste sa na tento boj dali. Ďakujem.
Pellegrini, Peter, predseda NR SR (2015-05-06):
Panie poslankyne, páni poslanci ešte predtým, ako pristúpime k hlasovaniu o prerokovaných bodoch, mi dovoľte, aby som tu v rokovacej sále privítal skupinu lekárov cyklistov z Bavorska z mesta Augsburg. Vitajte. (Potlesk.) Herzlich willkommen. Zároveň dovoľte, aby som na balkóne rokovacej sály privítal dámy a pánov z miestnej organizácie Matice slovenskej zo Slovenského Grobu. Vitajte. (Potlesk.) Panie poslankyne, páni poslanci, prezident Slovenskej republiky Andrej Kiska prijal dnes 6. mája 2015 demisiu člena vlády Slovenskej republiky Pavla Pavlisa, povereného riadením Ministerstva hospodárstva Slovenskej republiky. Pán Pavol Pavlis si dnešným dňom začal uplatňovať mandát poslanca Národnej rady Slovenskej republiky. Podľa príslušných ustanovení zákona o voľbách do Národnej rady Slovenskej republiky zanikol mandát poslanca Antonínovi Cicoňovi, ktorý nastúpil ako náhradník strany SMER – sociálna demokracia na neuplatňovaný mandát pána poslanca Pavla Pavlisa. Prosím, aby uvedenú skutočnosť vzala Národná rada Slovenskej republiky na vedomie. Pani poslankyne, páni poslanci, v tejto súvislosti vás chcem informovať, že mi bol doručený návrh na zmeny v zložení výborov Národnej rady Slovenskej republiky. Návrh máte rozdaný ako tlač 1545. Podávam preto návrh na zaradenie tohto nového bodu do programu 51. schôdze. Preto vás prosím, prezentujte sa a hlasujme o tomto návrhu, aby sme rokovali a hlasovali o návrhu na zmeny v zložení výborov v Národnej rade. (Hlasovanie). Prítomných 125 poslancov, za hlasovalo 116, zdržali sa 5, nehlasovali 4. Konštatujem, že sme tento návrh zaradili do programu 51. schôdze. Pristúpime teda k jeho prerokovaniu. Chcem sa spýtať, či sa niekto k tomuto chce vyjadriť. Pán poslanec Hlina, procedurálny návrh? Do rozpravy? Nech sa páči, pán poslanec, môžete vystúpiť. Končím možnosť prihlásiť sa do rozpravy, takže jediným, ktorý vystúpi v rámci tohto bodu, očakávaný je pán poslanec Hlina. Nech sa páči. (Rokovanie o návrhu na zmeny v zložení výborov Národnej rady Slovenskej republiky , tlač 1545.)
Bugár, Béla, podpredseda NR SR (2017-09-12):
Pán poslanec Hrnko.
Huba, Mikuláš, poslanec NR SR (2014-10-17):
Ďakujem pekne. Len stručne, ďakujem, Igor, za podporu. Myslím si, že je dobré pamätať si to, aj keď o mesiac alebo možno o viac, keď budeme hovoriť o návrhu rozpočtu, už túto tému, ako sa hovorí ľudovo, prevalcujú iné témy a iné priority, ale je dobre si pamätať tie veľké slová, ktoré tu odzneli, o ochrane slovenskej vody, keď príde na lámanie chleba, lebo naozaj tým zrkadlom úprimnosti všetkých týchto pekných rečí bude zákon o štátnom rozpočte, a ak naozaj by prešiel v tej podobe, ako bol schválený vo vláde, tak myslím, že bude jasným dôkazom tej „úprimnosti“ – ale skôr v úvodzovkách – vládnej strany v celom v tomto probléme, v tejto problematike.
Pleštinská, Zita, poslankyňa NR SR (2020-05-14):
Ďakujem. Pán predsedajúci, keďže sme schválili body zo spoločnej správy, zákon prerokúvame v skrátenom legislatívnom konaní, sme v treťom čítaní, otvorte, prosím, rozpravu.
P. Paška, predseda NR SR: (2006-09-05):
(Hlasovanie.) Prítomných 144, za 103, proti 29, zdržalo sa 12. Konštatujem, že sme uvedený návrh zákona posunuli do druhého čítania. Poprosím druhé hlasovanie o výboroch a lehotách.
V. Mečiar, poslanec: (2005-01-18):
Pokiaľ ide o argumentáciu, ktorú ste používali, je falošná. Ak sa má zlepšiť práca Národného divadla v objektoch, v ktorých dneska pôsobí, a aj koncertná sála, tak na rekonštrukciu a zlepšenie podmienok treba ďalšie 3 mld. korún. Pýtam sa, kde ich chcete zobrať, pretože v takomto stave tiež sú nefunkčné. Ak je tu postavený nový objekt, ktorý mal byť pýchou aj pre prejav architektov, aj pre prejav podmienok pre umenie, tak treba ten stánok na to využiť. Čísla, ktoré uvádzate, sú lož. V roku 1998 boli spracované červené knihy či čierne knihy, ako ste to volali vtedy, kde presne bolo povedané, že vedľa Národného divadla bude objekt, ktorý bude slúžiť na ubytovacie účely, a oboje spolu je ekonomicky veľmi ziskové, ale Národné divadlo bude v správe Národného divadla, objekt ubytovací a iný bude tvoriť komplex a vytvorí sa spoločná firma na toto, nie na terajší objekt Národného divadla a namiesto straty bude zisk. Prosím vás, potom čísla, ktoré nám tu uvádzate, veď sú nepravdivé. Hovoríte, že na dokončenie treba 800 mil. Ale veď z tých peňazí 200 mil. bude stáť demontáž terajších technológií, zariadenie kín, zariadenie obchodov, takže namiesto umenia bude biznis. Najväčší zisk dosahujú krčmy a drogy, môžeme tam urobiť aj takéto centrá. Je pre mňa prekvapujúce, že minister je detailne informovaný, čo bude obchodný partner zverejňovať na internete, ale nevie definovať ekonomické podmienky. Prepáčte, ja s vami súhlasím, to nie je predaj, to je dar. Vy zo štátneho majetku tu vedome a nezodpovedne súkromnej firme 49 % darujete, nie predávate. Takže tam je tá tendencia jasná. Pokiaľ ide o záver, vyžadovalo by sa dlhšie hovoriť, ale poviem len jedno. Zopakujem istú vetu a analógiu, kupcov treba vyhnať z chrámu umenia, čím skôr tým lepšie. (Potlesk.)
Blanár, Juraj, podpredseda NR SR (2021-02-24):
Vážené pani kolegyne, páni kolegovia, podľa záverov grémia, ktoré sa uznieslo na tom, že by sme mali po prerokovaní tohto bodu aj v druhom čítaní hlasovať, konštatujem, že nie sme podľa môjho názoru schopní na hlasovanie. (Reakcia z pléna.) Preto som takého názoru aj po dohode s predsedom parlamentu, že by sme, ak budete, samozrejme, súhlasiť, presunúť hlasovanie o tomto bode na 17. hodinu (súhlasná reakcia pléna) a budeme pokračovať v rokovaní s ďalšími bodmi. Je všeobecný súhlas? (Nesúhlasná reakcia pléna.) Nie? Ak nie je všeobecný súhlas, v tom prípade musím dať o tom hlasovať, ale neurobím tak, lebo opticky môžem konštatovať, že nie sme uznášaniaschopní. (Reakcie z pléna.) To znamená, že v tom prípade budeme neefektívne stáť a môžeme rokovať o ďalších bodoch. Čiže ešte raz sa chcem spýtať, vážené kolegyne, kolegovia, je tu návrh, že by sme presunuli hlasovanie o tomto bode na 17. hodinu a pokračovali by sme hneď teraz v rokovaní o ďalšom bode programu, ktorým je predlžovanie, schválenie predlžovania núdzového stavu. Je všeobecný súhlas? (Súhlasná reakcia pléna.) Tak ďakujem veľmi pekne za všeobecný súhlas. A budeme pokračovať v rokovaní o ďalšom bode programu, ktorým je návrh vlády Slovenskej republiky na vyhlásenie... (k predsedajúcemu pristúpil jeden z poslancov a niečo mu povedal mimo mikrofónu), ďakujem pekne, ... na vyhlásenie súhlasu Národnej rady s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie. Predkladateľkou je pani ministerka spravodlivosti Mária Kolíková, ktorá už smeruje do rokovacej sály, takže za chvíľočku jej udelím slovo. (Krátka pauza do príchodu ministerky Kolíkovej.) Vážené panie poslankyne, páni poslanci, udeľujem slovo pani ministerke spravodlivosti Márii Kolíkovej, ktorú prosím, aby predniesla návrh vlády Slovenskej republiky na vyslovenie súhlasu Národnej rady s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie . Tento návrh vlády je uverejnený ako parlamentná tlač č. 430 a informácia výborov má tlač 430a. Pani ministerka, máte slovo, nech sa páči.
Jasaň, Viliam, poslanec NR SR (2012-10-24):
Ďakujem pekne. Vážený pán kolega poslanec, no určite ste neprekvapili, lebo vy ste horlivý zástanca majiteľov firiem, ale to je váš problém. Ja kvôli tomu vás nebudem ani haniť, ani chváliť. Ale dotknem sa len jedného bodu, a to v čl. I sa vypúšťa bod 63, kde vy konštatujete, že považujete tento návrh za škodlivý. Naopak, práve ja považujem vládny návrh, kde sa má ustanoviť, že zamestnávateľ môže dohodnúť so zamestnancom prácu nadčas len v prípade prechodnej a naliehavo zvýšenej potreby práce, alebo ak ide o verejný záujem, za ten správny. Je predsa choré, ak v súčasnosti vy chcete, aby prácu nadčas si vyžadoval sám zamestnanec, aby si viac zarobil. To je absolútne proti logike. Navyše, ja vám môžem tu povedať iks pracovných činností alebo firiem, kde jednoducho nie je možné, aby si zamestnanec povedal, že tak dnes chcem pracovať nadčas, aby som si zarobil, tak mi dajte nejakú prácu, lebo tej práce tam jednoducho, takej, ktorú by on mohol robiť, niet. Lebo ak má nejakú prácu urobiť, on ju urobí a skončí pracovný deň. A čo si teraz povie, že daj mi ešte niečo, lebo chcem zarobiť? Je veľa firiem, kde sa to nedá. Ale ani to by ma až tak netrápilo, viete, len trápi ma to, že vy všade, kam idete, o všetkom, kde rozprávate, je len majiteľ firmy, ktorý bude rozhodovať o všetkom, čo chce robiť, ako chce robiť, ako chce zodrať toho človeka, len aby mal čo najvyšší zisk bez toho, že by sa ich mal kto zastať. A to mne prekáža u vás, že vy toho zamestnanca nepovažujete tak... (Vystúpenie prerušené časomerom.)
Počiatek, Ján, minister dopravy, výstavby a regionálneho rozvoja SR (2015-11-19):
Treba si uvedomiť, že možnosť kupovať soľ cez komoditnú burzu vznikla až v lete minulého roku prvýkrát v histórii, čiže ťažko to teraz porovnávať celé. Národná diaľničná spoločnosť okamžite, ako táto možnosť vznikla, začala nakupovať soľ práve cez komoditnú burzu a ako som povedal, výsledky sú, aké sú. Práve naopak, od mnohých iných inštitúcií Národná diaľničná spoločnosť podľa môjho názoru kupuje momentálne soľ najefektívnejšie, ako sa dá. Takže súťaže, ktoré prebiehali historicky, mali viac-menej vždy ten istý formát. Ťažko sa k nim vyjadrovať, pretože to boli aj tak verejné súťaže, kde sa mohli prihlásiť rôzne firmy a generovalo to ceny, aké to v minulosti generovalo. Viete, že tu máme nejaký zákon o verejnom obstarávaní a vždy bol dodržaný. Čiže ťažko reagovať na to, na čo sa vy presne pýtate. Myslím si, že dnes situácia je tak, ako som ju pomenoval, veľmi dobrá. Ďakujem, skončil som.
Figeľ, Ján, podpredseda NR SR (2015-02-18):
Na pani kolegyňu Šípošovú sú 3 faktické poznámky. Dve. Tri. Končím možnosť prepínania, zapínania. Daniel Lipšic s prvou.
A. Belousovová, podpredsedníčka NR SR: (2010-03-03):
Dávam slovo spoločnému spravodajcovi z výboru pre pôdohospodárstvo, životné prostredie a ochranu prírody pánovi poslancovi Miroslavovi Jureňovi, ktorý bude informovať Národnú radu o výsledku rokovania výborov o tomto návrhu zákona a odôvodní návrh a stanovisko gestorského výboru. Nech sa páči, pán spravodajca.
Jasaň, Viliam, poslanec NR SR (2014-09-12):
Vážená pani predsedajúca, kolegyne, kolegovia, nepredpokladal som, že v záverečnom slove poviem niečo iné, než že ďakujem všetkým, ktorí podporia návrh tohto zákona. Ale to, že zo strany kolegu Brocku jeho vystúpením došlo k zneužitiu aj tohto zákona na nejakú prednášku alebo ja neviem, čo to má znamenať, to mňa osobne už neprekvapuje, lebo som od neho zvyknutý na všeličo. Tvrdí, že oni svoj návrh zákona dávali pred pol rokom. Ja som tento návrh zákona dával v roku 2011, pán Brocka. V roku 2011 a nebol dokončený. Bol prerokovaný v prvom čítaní, v druhom už nebol preto, lebo ste v rámci vašej kreativity v parlament povalili vlastnú vládu. Ja za to nemôžem. Za to môžte vy. Je zaujímavé, že prichádzate vy s takýmto návrhom zákona teraz. Keď tu sedel v parlamente poslanec za KDH a primátor hlavného mesta, ktorého plat je určite iný než plat niektorých poslancov alebo pána kolegu Petráka, tak ste s tým neprišli, a mohli ste, mali ste väčšinu. Boli by ste predložili, schválili a bol by pokoj. Bol by pokoj. Prečo ste to neurobili? Lebo ste takí, akí ste hovorili nám. Ja to slovo nepoužijem, alebo radšej áno, farizeji. (Potlesk.) Viete, vy hovoríte o nás, že sme farizeji. A čo si mám myslieť o človeku, ktorý vehementne vykrikuje a dokonca použil nejakú číslovku euro, ktoré by mohli mať dôchodcovia viac, keby sme znížili DPH. No, vážení, vy ste boli vo vláde, keď ste DPH zvýšili. A áno. Tí dôchodcovia už odvtedy mohli mať o tých 35 euro doteraz viac, mohli mať, pán Zajac, mohli mať. No nemajú, lebo vy ste zvýšili DPH. Ale ja rozumiem tomu, že mnohí poslanci iné rozprávajú vtedy, keď sú koaliční, a iné vtedy, keď sú opoziční. Občas tomu rozumiem. Ale vy, ktorí ste vlastne nikdy nič neboli, len tuto v parlamente, tak asi neviete, aký je život okolo. Chcem ešte poznámku k pánovi Hlinovi. Týka sa to asi 400 ľudí, presná evidencia neexistuje, ale mám také informácie, že je tam plus-mínus, uvidíme, až keď sa o to prihlásia. Ale súhlasím s vami, že ľudia trpeli aj pred, aj počas komunizmu, aj teraz trpia. Ja tomu rozumiem. A je mi ľúto tých ľudí a verte, že mi prichádza dennodenne príliš veľa žiadostí o takú, onakú podporu a nebudem tu hovoriť, akým spôsobom som im pomáhal alebo im pomáham. To beriem ako takú ľudskú samozrejmosť. A ešte jednu poznámku. Pán kolega Brocka odchádza. Skúste si prečítať včerajšie noviny a skúste si prečítať vyjadrenie vášho bývalého predsedu strany a aj vaše, čo sa udialo pred tromi rokmi, keď sa niečo podobné stalo v parlamente. (Reakcia z pléna.) Áno, záverečné. Nemusíte, ono by to bolo aj zbytočné. Prečítajte si a urobíte si. Takže mňa osobne mrzí, že som musel takto reagovať, chcel som naozaj len tak, že chcem poďakovať všetkým, kto tento návrh zákona podporili v prvom čítaní a že ho podporia aj v druhom, a pridať sa k tomu, čo povedal Ľubo Petrák, že aspoň takto symbolicky odškodníme týchto ľudí. Ďakujem pekne. (Potlesk.)
P. Paška, predseda NR SR: (2007-09-18):
Pani poslankyňa Žitňanská.
Šmilňák, Martin, poslanec NR SR (2024-01-19):
Ďakujem. Pani kolegyňa športovkyňa Nash, ja som čakal, že čo zaujímavé, s čím to otvoríte, a, samozrejme, Jasná, Petra Vlhová. Napriek tomu, že máme toľko chýb v našej krajine, tak jej budeme držať všetci palce. Ale čo teda vecne, čo som ja zachytil vo vašom prejave, bol ten apel, aby si vláda, vládna koalícia v riadnej diskusii obhájila to, čo pripravila. Totiž tie zásadné právne normy, ktoré sa týkajú všetkých, Občiansky zákonník alebo aj, aj Trestný zákon a niektoré ďalšie, ktoré sú základom nášho práva právneho systému, sa v žiadnej krajine nikde, nikde na svete, možno v Južnej Amerike, ale nikde na svete inde sa neprijímajú v tak, takto potajomky bez toho, aby každý paragraf, každé slovo, každá, každá hranica buď finančná, alebo výšky trestu, alebo premlčania, aby na tom všetkom sa nezhodla väčšina spoločnosti. Nič také sa v žiadnej civilizovanej krajine nedá. To neprejde, ak si nedokáže táto vládna koalícia obhájiť každé jedno slovo, každú čiarku v riadnej diskusii. A táto norma je zásadná a dotýka sa všetkých, tak to je proste podvod a nie je to hodné žiadnej demokratickej krajiny. Potom kam nás toto posúva, do akého banánistanu alebo do proste akej skupiny krajín nás posúva spôsob, akým vláda toto sa snaží pretlačiť. To je nehorázne a ja vám za tento apel opakovaný. Ďakujem.
Pado, Martin, poslanec NR SR (2011-02-09):
Ďakujem pekne za slovo. Pán poslanec Matovič, v úvode ste hovorili o zdravom sedliackom rozume. Ja sa vás chcem opýtať, aká je podľa vás definícia zdravého sedliackeho rozumu a kto ho má. Aké sú vaše kritériá na to, aby ste mohli povedať, že absentuje zdravý sedliacky rozum. A k tej druhej časti, v ktorej ste hovorili o úvahách alebo ste nahlas vyslovovali vaše úvahy o vlastenectve a tak ďalej. Pán poslanec, byť v Národnej rade Slovenskej republiky ešte neznamená byť politikom. Ja mám taký pocit, že váš, podľa vášho doterajšieho vystupovania najväčší nepriateľ alebo človek, ktorého ste najviac kritizovali, vás v tejto problematike dostal práve tam, kde vás dostať chcel. A že vlastne namiesto toho, aby ste naozaj chránili to, o čom ste tak pekne a plamenne rozprávali, plníte úlohu a prianie niekoho úplne iného. Ďakujem pekne.
P. Goga, poslanec: (2010-01-20):
Ja by som ešte jednu pripomienku mal asi tak, že ja som sa rozprával s niektorými dopravcami a kamionistami a mýtne spomíname rôznych zahraničných kamionistov, ktorí chodia na naše cesty, a sme k nim tolerantní a práve oni mi rozprávali, že keď prídu do Talianska, do Nemecka, tam sa s nimi jednoducho nikto nehrá. Tam ich pokutujú za všetko, čo zle urobia, a my si nevieme chrániť svoje vlastné záujmy, lebo si nechránime ani vlastných dopravcov častokrát a vlastných vodičov, šoférov. Čiže chcem povedať iba toľko, že nezdá sa mi, alebo treba vychytať všetky muchy, ktoré sú pri zavedení nového systému, a netreba robiť z toho politikum. Ďakujem.
Hrnčiar, Andrej, podpredseda NR SR (2017-09-05):
Chce sa k rozprave vyjadriť spravodajca? Nie je tomu tak. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 650, návrh na jeho pridelenie na prerokovanie výborom je v rozhodnutí č. 680. Pán minister, nech sa páči, opäť sa ujmite slova a uveďte vládny návrh zákona.
Vitteková, Anna, poslankyňa NR SR (2015-12-09):
Nasleduje hlasovanie o bode 9 spoločnej správy. Gestorský výbor odporúča schváliť.
D. Lipšic, poslanec: (2006-10-24):
Takže dovoľte mi predniesť pozmeňujúci a doplňujúci návrh, ktorý má tri body. „Bod 1. V § 2 ods. 1 druhá veta znie: „Ak mandát poslanca vykonával najmenej 5 mesiacov, patrí mu plat ešte 5 mesiacov po tom, keď došlo k zániku jeho poslaneckého mandátu. Toto ustanovenie sa nevzťahuje na poslanca, ktorý bol zvolený za poslanca v nasledujúcom volebnom období a na poslanca, ktorý bezprostredne po zániku mandátu začal vykonávať inú funkciu ústavného činiteľa Slovenskej republiky podľa § 1 alebo ktorý bol zvolený do Európskeho parlamentu.“.“ Také prípady už boli, aj keď išli poslanci do iných ústavných funkcií alebo do Európskeho parlamentu. „Bod 2. Bod 3 znie: V § 12 druhá veta sa „bodka“ na konci nahrádza „bodkočiarkou“ a pripájajú sa slová „toto ustanovenie sa nevzťahuje na člena vlády, ktorý bol vymenovaný za člena vlády v nasledujúcom funkčnom období a člena vlády, ktorý bezprostredne po skončení výkonu funkcie začal vykonávať inú funkciu ústavného činiteľa Slovenskej republiky podľa § 1 alebo si uplatnil mandát poslanca.“.“ To je v rovnakom garde pri členovi vlády. A posledný bod, ktorý má dva novelizačné body. „Bod 4. V § 16 ods. 1 druhá veta sa „bodka“ na konci nahrádza „bodkočiarkou“ a pripájajú sa slová: „Toto ustanovenie sa nevzťahuje na sudcu Ústavného súdu, ktorý bol vymenovaný za sudcu Ústavného súdu v nasledujúcom funkčnom období a sudcu Ústavného súdu, ktorý bezprostredne po skončení výkonu funkcie začal vykonávať inú funkciu ústavného činiteľa Slovenskej republiky podľa § 1.“.“ To je v prípade, keď sudca Ústavného súdu pokračuje vo svojom funkčnom období a tiež nie je dôvod, aby dostal odstupné. „Bod 5. V § 20 tretia veta sa „bodka“ na konci nahrádza „bodkočiarkou“ a pripájajú sa slová: „Toto ustanovenie sa nevzťahuje na predsedu kontrolného úradu alebo podpredsedu kontrolného úradu, ktorý bol vymenovaný za predsedu kontrolného úradu alebo podpredsedu kontrolného úradu, alebo podpredsedu kontrolného úradu, ktorý bezprostredne po skončení výkonu funkcie začal vykonávať inú funkciu ústavného činiteľa Slovenskej republiky podľa § 1.“.“ To sa týka NKÚ. „A bod 6. V § 22a druhá veta sa „bodka“ na konci nahrádza „bodkočiarkou“ a pripájajú sa slová: „Toto ustanovenie sa nevzťahuje na generálneho prokurátora, ktorý bol vymenovaný za generálneho prokurátora v nasledujúcom funkčnom období a generálneho prokurátora, ktorý bezprostredne po skončení výkonu funkcie začal vykonávať inú funkciu ústavného činiteľa Slovenskej republiky podľa § 1.“.“ Zároveň si dovoľujem navrhnúť, aby zo spoločnej správy bol vyňatý druhý bod na samostatné hlasovanie. Ide naozaj o návrh, ktorý zovšeobecňuje cieľ, ktorý navrhovatelia v tomto prípade majú a ktorý odbúrava anomáliu v našom právnom poriadku s odstupným ústavných činiteľov. Takže by som si vás dovolil požiadať, pani kolegyne, páni kolegovia, o podporu tohto pozmeňujúceho a doplňujúceho návrhu. Ďakujem.
Grendel, Gábor, podpredseda NR SR (2023-05-10):
Pán poslanec Milan Kuriak.
B. Bugár, podpredseda NR SR: (2002-07-02):
(Hlasovanie.) Prítomných 70 poslancov. Vyzývam všetkých poslancov, aby sa vrátili do rokovacieho priestoru. Pristúpime k hlasovaniu, ale jedine vtedy, keď nás bude dosť. Vyzývam všetkým poslancov, aby sa vrátili do rokovacieho priestoru, aby sme mohli pristúpiť k hlasovaniu. Nech sa páči, prezentujme sa a hlasujme. Hlasujeme o bodoch 4, 5, 6 a 10 zo spoločnej správy s odporúčaním gestorského výboru prijať ich. (Hlasovanie.) Prítomných 75 poslancov. Vyhlasujem prestávku do 16.45 hodiny. (Prerušenie rokovania o 16.31 hodine.) (Pokračovanie rokovania o 16.46 hodine.)
Hrnčiar, Andrej, podpredseda NR SR (2018-06-21):
Dve faktické poznámky. Nech sa páči, pani poslankyňa Cigániková.
Kuffa, Štefan, poslanec NR SR (2020-05-15):
Pán Čekovský, prepáčte, ale vy ste hrubým spôsobom zneužili snemovňu Národnej rady, aj my sme tu za opozíciu, kde sme vám udelili ten súhlas, aby ste mohli tuná vystúpiť, ale keby predsedajúci dal o tom hlasovať, nie je tu dostatočné množstvo poslancov Národnej rady, aby mohol, aby ste mohli dostať súhlas. Neurobili sme to. Ale vy ste to zneužili. Prepáčte, ale takýto prístup poslanca Národnej rady, ktorý je tu veľmi krátko a zneužíva ako tieto veci na svoju vlastnú, osobnú propagandu, a možno svojej strany, tak je to čosi, čo je neprimerané. A k pánu Šeligovi chcem povedať toľko, lebo reagoval na mňa. Za mnou je ešte pán poslanec Pročko. Buďte taký láskavý... (Prerušenie vystúpenia predsedajúcim.)
Glváč, Martin, podpredseda NR SR (2018-10-19):
Ďakujem. Vyhlasujem všeobecnú rozpravu za skončenú. Pán navrhovateľ, spravodajca, nie? Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov. Návrh zákona má tlač 1163. Návrh na jeho prerokovanie na prerokovanie výborom je v rozhodnutí č. 1216. Pán poslanec Heger nie je prítomný, posúvam tento bod ako posledný bod na rokovanie. Nasledujúcim bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh zákona je uverejnený ako tlač 1165. Návrh na jeho pridelenie na prerokovanie výborom je v rozhodnutí č. 1218. Pán poslanec Heger, vítam vás v sále a žiadam vás, aby ste za skupinu poslancov návrh zákona uviedol. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1165.)
Bugár, Béla, podpredseda NR SR (2011-07-07):
A budeme pokračovať, budeme pokračovať v 20. schôdzi, to znamená... (Reakcie z pléna.) Pán poslanec, neukazujte, potom môžte, budeme pokračovať v prerušenej rozprave o vládnom návrhu zákona, ktorým sa mení a dopĺňa zákon č. 581/2004 Z. z., pardon, ó-dddd, budeme pokračovať v prerušenej rozprave k zákonu vládneho návrhu zákona č. 8/2009 Z. z. o cestnej premávke (tlač 345). S procedurálnym návrhom, nakoľko je otvorená už schôdza, normálne beží, pán poslanec Fico ako podpredseda Národnej rady a potom ešte ďalších päť poslancov. Nech sa páči. (Pokračovanie v rokovaní o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 345.)
Figeľ, Ján, podpredseda NR SR (2014-05-28):
Nech sa páči, s reakciou Zsolt Simon.
Cmorej, Peter, poslanec NR SR (2022-05-10):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-03-19):
Pani poslankyňa, toto síce nebolo na predrečníka, ale ďakujeme. S ďalšou faktickou poznámkou vystúpi pán poslanec Ján Herák, nech sa páči.
P. Hrušovský, predseda NR SR: (2005-07-01):
(Hlasovanie.) 117 prítomných, 82 za návrh, 2 proti, 29 sa zdržalo, 4 nehlasovali. Návrh Národná rada schválila. Ďakujem pekne.
Hrnčiar, Andrej, podpredseda NR SR (2019-02-12):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásila pani poslankyňa Verešová, ale o slovo požiadal navrhovateľ. Nech sa páči. (Reakcia navrhovateľa.) Tak, nech sa páči, pani poslankyňa, máte priestor vy.
A. Korba, poslanec: (2009-04-29):
Keďže sme hlasovali o všetkých bodoch spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že prerokovaný poslanecký návrh zákona prerokujeme v treťom čítaní ihneď.
Sulík, Richard, poslanec NR SR (2013-10-22):
Ďakujem pekne. No, ja by som chcel oceniť, že priamo zo zákona vypadla tá požiadavka tých arbitrárne stanovených 2 mil. eur, toto hodnotím ako krok správnym smerom preto, lebo štyri 500-tisícové projekty majú zrejme rovnaký prínos ako jeden dvojmiliónový, čo je ale škoda, a teda neviem, či to naozaj vypadlo, alebo to len bude vo vyhláške a potom sa to bude nejako účelovo meniť, ja osobne by som vôbec nedal žiaden limit a veď bude tu predsa nejaká komisia, pokiaľ to chápem, pán minister, tá komisia bude naďalej činná a bude mať nejaké kritériá, podľa ktorých bude rozhodovať, čo si myslím, je trochu škoda, že ako vravel aj kolega Viskupič, že jednoducho tých kritérií, podľa ktorých tá komisia bude rozhodovať, je tam príliš veľa subjektívnych a príliš málo objektívnych a opäť hrozí, že dostanú to kamaráti. A to, samozrejme, teraz môžu byť vaši, ale v budúcnosti to môžu byť kamaráti niekoho iného a toto si myslím, je škoda, myslím si, že keď robíme pravidlá, mali by byť, mali by byť objektívne a nárokovateľné a potom majú aj šancu dlhodobo prežiť. Ďakujem pekne.
Sárközy, Irén, poslankyňa NR SR (2016-10-14):
Ďakujem, pán predsedajúci. Ďakujem za všetky pripomienky. Pán Mihál, nemala som vôbec záujem kopnúť, ale uviedla som fakt, ktorý naozaj bol v roku 2011 za vašej éry. Ďakujem veľmi pekne.
Pellegrini, Peter, predseda NR SR (2015-12-09):
Aj vám pekné Vianoce, pán Lipšic. Končím rozpravu. Vyhlasujem rozpravu za skončenú. Pán spravodajca, môžete?
Přidal, Alojz, poslanec NR SR (2015-04-15):
Ná šak, prosím vás pekne, vy nás obviníte, že my s Mečiarom sme spolupracovali? My s Mečiarom, ná šak to bol váš koaličný partner, však to bol váš predseda! Pán kolega Jarjabek, všetko, ale takto nespievajte, to je falošné, to je falošné. (Výkriky z pléna.) Naozaj to je, to je, to je falošné. No. A ešte, prepánajána, veď vy ste urazili svojich voličov. Veď vy ste urazili svojich voličov, veď oni, oni jednoducho... (Prerušenie vystúpenia predsedajúcou.)
K. Sárközy, poslankyňa: (2008-10-29):
A čo sa týka toho, že som vypichla mejkap ako lekárka. Ja si za tým stojím, pretože, ak sa dobre pamätám, my teraz prerokúvame zákon o sociálnych službách. Nie o osobnej hygiene hovoríme, ale hovoríme o zákone o sociálnych službách. A mám taký dojem, že ľudia si spravia o tom úsudok. Takže toľko.
Muňko, Dušan, poslanec NR SR (2021-05-07):
No horšie je, že za jeden rok sme stratili, deti stratili učebné návyky, študijnú disciplínu, naučili sa podvádzať pri previerkach vedomosti. Ešte horšie je to, že strácajú sociálne zručnosti, zručnosti komunikovať s okolitým svetom a mnohé deti sa uzatvárajú do akejsi ulity virtuálneho sveta, že im už ani nechýba živý človek, s ktorým by si vymieňali pocity a myšlienky. V týchto súvislostiach nemôžem opomenúť zistenia časti správy o duševnom zdraví detí, ktoré sa uvádzajú priame dôsledky na psychike detí spôsobené dôsledkami zatvorených škôl. Ak nám na klinike detskej psychiatrie stúpol počet ošetrovaných detí takmer o dvojnásobok, ak samotní detskí psychiatri uvádzajú priamu spojitosť medzi nárastom duševných chorôb a zatvorením škôl, tak by sme mali brať to naozaj vážne. Výpadky zo zmeškaného učiva sa úplne nebudú dať nahradiť. Ale o to najzávažnejšie, my sme tým deťom zobrali kus detstva, raz to budú deti, raz to budú hodnotiť ako stratenú generáciu. Preto, pani komisárka, chcem vám ešte raz poďakovať, že tie fakty, ktoré ste predložili aj s právnymi analýzami, majú pomerne vysokú vypovedaciu schopnosť. Žiaľ, obsahujú aj fakty, ktoré nás netešia. No všimol som si, že po zverejnení vašej správy sa konečne vo verejnom priestore začala vážnejšia diskusia o dopadoch pandémie na školské deti, čo možno len privítať. Chcem sa omluviť za moje roztržité čítanie, ale veľmi ťažko sa mi dýcha cez... (Rečník odišiel od rečníckeho pultu.)
Grendel, Gábor, podpredseda NR SR (2020-07-14):
S reakciou na faktické poznámky pán poslanec Dostál a potom sa do rozpravy hlási pán navrhovateľ.
Pellegrini, Peter, predseda NR SR (2023-12-20):
Prezentujme sa a hlasujme o návrhu pani poslankyni. (Hlasovanie.) Prítomných 79, proti 79. Návrh sme neschválili.
Nachtmannová, Oľga, poslankyňa NR SR (2014-11-09):
Ďakujem za slovo. Pán poslanec Kaník, dobre že ste mi dali ešte priestor, aby som dokončila, pretože som nemala dostatok času, keďže vaši súpútnici začali okamžite kričať, ako som niečo povedala, takže v tom Forbese bolo napísané, prečo ho považujú za najmocnejšieho muža sveta, že „je to človek, ktorý má zvládnutú logiku medzinárodných vzťahov“. Tak to dovysvetľujem. A samozrejme je tam množstvo faktov, ktoré tu nemôžem ďalej rozvíjať. Možno si spomeniete na posledné vyjadrenia Helmuta Khola konkrétne o Putinovi. Ale ešte raz, ja nie som tu na to, aby som obhajovala Putina. Ale chcem povedať o tom, že nemôžme hádzať síru na niečo a tvrdiť, že to je nejaká putinovská demokracia. Toho človeka, ten človek má podporu 80 % obyvateľstva. Ak ste demokrat, tak viete, čo to znamená demos kratos – vláda ľudu. Ľud si ho vybral. Tak, prepáčte, potom o čom je demokracia? A ďalej, hovoríte, že všetko je na osobných útokoch. A čo ste tu predviedli vy? Vy ste sa priamo k nám vyslovili, že my sme určite neboli v uliciach. Tak sa veľmi mýlite. Ja osobne som od prvého dňa bola. Bola som mladá žena a bola som na všetkých mítingoch. Čo tu do toho pletiete rodinu? Ja by som veľmi rada videla, kto boli vaši rodičia. Ísť až do takýchto dimenzií. Ale vy ste to začali. A ja som v živote mojich rodičov, ani starých rodičov v strane nemala. Ja by som rada videla, či vy ste nemali. A poviem vám z vlastnej skúsenosti. Mnohí moji spolužiaci, ktorí boli kovaní nomenklatúrnici, nie radoví komunisti, po roku ´89 sa z nich stali kovaní pravičiari. Mňa svojho času oslovil bývalý člen ÚV KSS, ktorý hneď po prevrate preskočil do totálne pravicovej strany, a keďže ja som bola sociálna demokratka, povedal mi posmešne: vy sa neviete v živote zariadiť. Áno, tak to je. Rozlišujme medzi čestnými komunistami a nomenklatúrnikmi. (Potlesk.)
Zajac, Pavol, poslanec NR SR (2015-02-11):
Vážený pán kolega Hlina, máte naozaj úžasný dar trafiť klinec po hlavičke vo svojich vystúpeniach a poukázať na niektoré detaily, ktoré ale sú veľavýznamné, a to bol ten detail, keď ste spomínali, že 2. januára bola schôdza veriteľov Doprastavu. Pripomína mi to situáciu, keď ministerstvo dopravy dalo do pripomienkového konania nultý obchvat Bratislavy, D4 a R7 diaľnicu, rýchlostnú cestu, ktorá nás môže stáť v najbližších tridsiatich rokoch až 4,5 mld. eur, ako sa to píše v štúdii. Túto štúdiu dalo do pripomienkového konania 22. decembra a pripomienkové konanie sa skončilo 9. januára. A tak isto zo všetkých odborníkov, ktorých máme na Slovensku, som to pripomienkoval akurát ja s kolegom Hudackým. Lebo ďalší cez Vianoce mali asi iné starosti, ako sledovať, či vláda dá niečo do pripomienkového konania. Ale k meritu, k tomu, k čomu ste vystupovali, alebo k tomuto návrhu zákona. Ja za seba poviem, že podporím každú snahu v pléne Národnej rady, ktorá napomôže zlepšiť situáciu živnostníkov, podnikateľov, ktorí pracujú v subdodávkach voči veľkým firmám, a preto som presvedčený, že aj v zákone o konkurze a reštrukturalizácii musia nastať zmeny, napríklad také, ako navrhovateľka pani Žitňanská navrhuje, ale aj ako sme navrhovali s kolegom Hudackým a Figeľom zákon o ochrane subdodávateľov pri verejnom obstarávaní alebo zákon o tom, aby sa dépeháčka štátu platila, až keď podnikateľ dostane zaplatenú DPH.
Pročko, Jozef, poslanec NR SR (2024-01-17):
Ďakujem. No, vo svojom prejave si, milá kolegyňa, hovorila o tom, ako Fico používa klamstvo ako odôvodnenie toho, prečo tento zákon musíme prijať v skrátenom legislatívnom konaní. Pre Roberta Fica klamstvo je metóda pracovná, ktorú používa od prvej chvíle, ako vstúpil do verejného života. Robo Fico používa takú dobrú metódu a to je, že stokrát opakovaná lož sa stane pravdou, a stokrát svojim voličom rozpráva, stokrát, že toto je pravda, toto je pravda. Jeho klamstvo jeho voliči prijímajú a stotožňujú sa s tým, preto, preto táto rozprava, nielen táto rozprava, ale aj ďalšia, ktorá bude, a práca opozície je veľmi dôležitá. Preto sa musíme spojiť, aby sme stokrát opakovali pravdu, aby možno aj voliči Fica tú stokrát opakovanú pravdu prijali za svoje. Aby stokrát počuli, že toto skrátené legislatívne konanie uškodí Slovákom, nepomôže. Aby, aby počuli, že to, čo sa ide diať, nepomôže Slovákom, ale pomôže to 130 obvineným smeráckym priateľom. A tie mená som tu už čítal, tie mená sú Gašpar, Fico, Kaliňák, Para, Lindtner a ďalší a ďalší. Čiže naša práca a to, čo robíme, je veľmi dôležité. Stokrát, tisíckrát budeme tu v tejto rozprave opakovať pravdu.
Kamenický, Ladislav, minister financií SR (2023-12-08):
Ďakujem pekne. Predkladám na rokovanie návrh zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie. Nárast úrokových sadzieb pri úveroch na bývanie zvyšuje finančné zaťaženie najmä nízkopríjmových domácností. Za účelom poskytnúť pomoc obyvateľom, ktorým sa zvýšili náklady v súvislosti s úhradou mesačných splátok úveru na bývanie, je nevyhnutné prijať také opatrenia, ktoré by mali čo najpriaznivejšie vplyvy na obyvateľov v čase vysokej finančnej záťaže na domácnosti. V zákone sa navrhujú také opatrenia, ktoré by podporili schopnosť osôb riadne a včas splácať splátky úveru a súčasne si zabezpečili primeranú životnú úroveň. Upravuje sa zákon o dani z príjmov, ktorý zavádza nový daňový bonus zo zvýšenia zaplatenej splátky. Daňovníci si ho budú môcť uplatniť najviac vo výške 1 800 eur ročne v daňovom priznaní alebo v ročnom zúčtovaní za rok 2023. Pri zmluvách o úvere na bývanie uzavretých od januára 2024 sa upravujú podmienky pre uplatnenie daňového bonusu na zaplatené úroky pre mladých vo veku od 18 až 35 rokov. V nadväznosti sa navrhuje aj úprava zákona o úveroch na bývanie, ktorou sa dopĺňa povinnosť pre banky a pobočky zahraničných bánk, vydávať na účely uplatnenia daňového bonusu potvrdenie. V nadväznosti na pomoc so splácaním úverov a potreby úpravy ochrany bankového a daňového tajomstva sa spresňujú príslušné ustanovenia v zákone o bankách a daňovom poriadku. Rovnako sa legislatívno-technicky spresňujú ustanovenia upravujúce sankcie v daňovom poriadku s cieľom predísť neoprávnenému čerpaniu daňového bonusu. Vážené dámy, vážení páni, dovoľte mi na záver vás požiadať o podporu k tomuto zákonu. Ďakujem pekne.
Hrnčiar, Andrej, podpredseda NR SR (2018-12-05):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Pán Baránik, vy chcete? Nech sa páči, pán poslanec Budaj.
Mesterová, Zuzana, poslankyňa NR SR (2024-02-27):
Ďakujem pekne za slovo, pán predseda. Pán minister, vy ste nám práve povedal, že ste ten návrh predložili preto, aby ste pomohli Petrovi Pellegrinimu v prezidentskej kampani. Vláda Slovenskej republiky tu nie je na to, aby prostredníctvom predkladaných návrhov robila kampaň niektorému kandidátovi na prezidenta. Spôsob, akým znevažujete moc, ktorú vám občania zverili, a ako cynicky k nej pristupujete, sa zapíše do dejín. Toto je hanba, pán minister! (Potlesk.)
P. Hrušovský, predseda NR SR: (2003-10-23):
Pýtam sa pána poslanca, či chce položiť otázku. Áno, pán poslanec Ondriaš, nech sa páči. K. Ondriaš, poslanec: Ďakujem, pán premiér, za odpoveď. Zrejme vy chodíte medzi iných ľudí, ako chodím ja. A zrejme chodíte viac medzi primátorov, ako medzi ľudí. Chcel by som povedať, že ešte v roku 1989 sa odovzdávalo ročne 34 tisíc bytov a ten deficit je dnes144 tisíc. A vy tu stále hovoríte 12 bytov, 15 a 20. Ďalej by som chcel povedať, že choďte medzi mladých ľudí v Bratislave a spýtajte sa ich, dokedy asi našetria na byt, ktorý stojí 1,5 milióna. Alebo skúste si zobrať priemerný plat a skúste si vy šetriť na byt v Bratislave. Ďakujem pekne.